Биылғы оқу жылының ерекшеліктері.....

Биылғы оқу жылының өзіндік ерекшеліктері көп болды.Ең алдымен «Педагог мәртебесі» туралы заң жобасы талқыланып, қабылданды. 2019 жылдың желтоқсан айында қабылданған «Педагог мәртебесі туралы» Заң педагогтің мәртебесін айқындады және оның құқықтарын, әлеуметтік кепілдіктері мен шектеулерін, міндеттемелері мен жауапкершілігін белгіледі.

Әлемде таралған жұқпалы індетке байланысты мектеп оқушыларының сабақты қашықтықтан оқуы басты ерекшелік болды.Басында қиындықтар ,ата-ана тарапынан түсініспеушіліктер де,кейбір отбасыларда компьютер,смартфон жетіспеушіліктері болды.Мектеп тарапынан ақпарат құрылғылары беріліп,бұл мәселе де шешімін тапты.Осылайша балаларды қашықтан оқытумен толық қамтуға мейлінше жағдай жасалды.

Оқушыларды қашықтан оқыту ғаламтордың уатсап әлеуметтік желісі, Bilimland, DarynOnline, білім беру платформалары арқылы жүзеге асырылды. Сондай-ақ, «Балапан», «Ел-Арна» телеарналары арқылы аптасына бес күн 1-11-сынып оқушыларына ар налған пән сабақтары өткізіліп отырды.Ұстаздар қауымы білім саласына енген бұл жаңашылдықты да абыроймен атқарып,оқу жылын аяқтадық.

Еліміз бойынша соңғы қоңырау салтанаты тек мектеп бітіруші түлектер үшін ғана ұйымдастырылды.Ал 1-10 сыныптар үшін соңғы қоңырау салтанаты онлайн режимінде өтті.Бұл да оқу үрдісінде болмаған ерекшелік болды.

Қазір оқушылар жазғы демалысқа,мұғалімдер кезекті еңбек демалысына шықты.Осындай қиын да,жауапкершілігі мол мамандықты таңдап,төтенше жағдай кезінде өз істерін мойымай атқарған әріптестеріме алғыс айтамын.Алдағы оқу жылына тың күшпен оралып ,дәстүрлі өмірімізде оқушыларымызға білім нәрімен сусындата беріңіздер демекпін.

152 мектеп-гимназиясының

бастауыш сынып мұғалімі:Кусаинова Гүлнаш